Opinjoni tal-Kummissjoni skont l-Artikolu 251(2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward proposta għal regolament tal-Parlament Ewropew u tal-Kunsill li jwaqqaf proċedura t'awtorizzazzjoni komuni għall-addittivi tal-ikel, enzimi tal-ikel, u addittivi għat-togħma tal-ikel jemenda l-proposta tal-Kummissjoni b’mod konformi ma’ l-Artikolu 250(2) tat-Trattat KE /* KUMM/2008/0605 finali - COD 2006/0143 */





[pic] | KUMMISSJONI TAL-KOMUNITAJIET EWROPEJ | Brussel 16.10.2008 KUMM(2008) 605 finali 2006/0143 (COD) OPINJONI TAL-KUMMISSJONI skont l-Artikolu 251(2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward proposta għal REGOLAMENT TAL-PARLAMENT EWROPEW U TAL-KUNSILL li jwaqqaf proċedura t'awtorizzazzjoni komuni għall-addittivi tal-ikel, enzimi tal-ikel, u addittivi għat-togħma tal-ikel JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 2006/0143 (COD) OPINJONI TAL-KUMMISSJONI skont l-Artikolu 251(2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward proposta għal REGOLAMENT TAL-PARLAMENT EWROPEW U TAL-KUNSILL li jwaqqaf proċedura t'awtorizzazzjoni komuni għall-addittivi tal-ikel, enzimi tal-ikel, u addittivi għat-togħma tal-ikel 1. INTRODUZZJONI L-Artikolu 251(2), it-tielet subparagrafu, punt (c) tat-Trattat tal-KE jistipula li l-Kummissjoni għandha tressaq opinjoni dwar l-emendi proposti mill-Parlament Ewropew fit-tieni qari. Il-Kummissjoni tistipula l-opinjoni tagħha dwar l-emendi proposti mill-Parlament f'dan li ġej. 2. KUNTEST Id-data tat-trażmissjoni tal-proposta lill-PE u lill-Kunsill (dokument COM(2006)0423 finali - 2006/0143 (COD): | It-28 ta’ Lulju 2006 | Id-data tal-opinjoni tal-Kumitat Ekonomiku u Soċjali Ewropew: | Il-25 t’April 2007 | Id-data tal-opinjoni tal-Parlament Ewropew, l-ewwel qari: | L-10 ta’ Lulju 2007 | Id-data tat-trażmissjoni tal-proposta emendata: Data tal-ftehim politiku | L-24 t'Ottubru 2007 Is-17 ta’ Diċembru 2007 | Id-data tal-adozzjoni tal-pożizzjoni komuni: | L-10 ta' Marzu 2008 | Id-data tal-opinjoni tal-Parlament Ewropew (It-Tieni Qari) | It-8 ta' Lulju 2008 | 3. L-GħAN TAL-PROPOSTA Bħala parti mill-isforzi mnedija sabiex titjieb il-leġiżlazzjoni Komunitarja fuq il-bażi tal-prinċipju "mir-razzett sal-furketta", fil-White Paper dwar is-Sigurtà tal-Ikel, il-Kummissjoni ħabbret l-intenzjoni tagħha li taġġorna u tikkompleta l-leġiżlazzjoni eżistenti dwar addittivi tal-ikel u addittivi għat-togħma u li tniedi dispożizzjonijiet speċifiċi dwar enzimi tal-ikel. Din il-proposta għandha l-għan li tiżgura l-funzjoni xierqa tas-suq intern, filwaqt li tiżgura livell għoli ta' protezzjoni għas-saħħa umana dwar addittivi tal-ikel, enzimi tal-ikel u addittivi għat-togħma. Sabiex dan ikun żgurat, il-proposta tistabbilixxi proċedura t'awtorizzazzjoni komuni li hija ċentralizzata, effettiva u trasparenti, u li hija bbażata fuq valutazzjoni tar-riskji mill-Awtorità Ewropea għas-Sigurtà tal-Ikel (EFSA) u sistema ta' valutazzjoni tar-riskji li fiha l-Kummissjoni tieħu azzjoni fl-istruttura ta' proċedura ta' kumitat regolatorju (komitoloġija). Din tassenja lill-Kummissjoni, fuq il-bażi tal-valutazzjonijiet xjentifiċi tal-EFSA, ir-responsabbiltà li toħloq, tmantni u taġġorna lista Komunitarja ġenerali għal kull kategorija ta' sustanzi kkonċernati. L-inklużjoni ta' sustanza f'waħda minn dawn il-listi tkun tfisser li l-użu tagħha jkun awtorizzat b'mod ġenerali għall-operaturi fil-Komunita. 4. L-OPINJONI TAL-KUMMISSJONI DWAR L-EMENDI MILL-PARLAMENT EWROPEW Il-PE vvota fit-tieni qari test konsolidat li fih numru ta' emendi għat-test tal-Pożizzjoni Komuni. It-test huwa r-riżultat tan-negozjati bejn il-Kunsill, il-PE u l-Kummissjoni. L-emendi kollha huma prinċiparjament ta' natura teknika u huma konformi ma' u jsaħħu l-prinċipji bażiċi tal-proposta oriġinali, jiġifieri t-trasparenza tal-proċedura u l-aspetti ambjentali fil-leġiżlazzjoni tal-ikel. L-aktar emenda importanti tirrigwarda l-introduzzjoni ta' terminu li jikkjarifika illi, fil-futur, derogi ghall-proċedura t'awtorizzazzjoni komuni jistgħu jiġu introdotti f'testi settorjali individwali sabiex jippermettu awtorizzazzjoni preferenzjali taħt ċertu kundizzjonijiet. Emenda oħra żżid il-perjodu massimu li fih l-EFSA għandha tagħmel valutazzjoni tas-sigurtà ta' sustanza minn sitt xhur għal disgħa. Il-Kummissjoni taċċetta l-emendi kollha adottati mill-PE. Ir-riżultat tat-tieni qari fil-PE kien sodisfaċenti ħafna. 5. KONKLUżJONI: Skont l-Artikolu 250(2) tat-Trattat tal-KE, il-Kummissjoni temenda l-proposta tagħha kif stabbilit hawn fuq.